Avro 621 Tutor

Το Avro 621 Tutor ήταν διθέσιο Βρετανικό εκπαιδευτικό διπλάνο της περιόδου του Μεσοπολέμου, σχεδιασμένο και κατασκευασμένο από την εταιρία A.V. Roe. Ήταν ένα απλό σε σχεδίαση αλλά ανθεκτικό εκπαιδευτικό το οποίο χρησιμοποιήθηκε από την RAF και άλλες αεροπορικές δυνάμεις παγκοσμίως.

 Σχεδιασμένο από τον Ρόϋ Τσάντγουικ (Roy Chadwick) στα πλαίσια μίας ιδιωτικής πρωτοβουλίας της Avro για την αντικατάσταση του Avro 504, το μοντέλο Avro 621 αρχικά ονομαζόταν «Trainer» (Εκπαιδευτικό). Προορισμένο για την αρχική εκπαίδευση των πιλότων, το σχέδιο του διπλάνου χαρακτηριζόταν από τις ίσης έκτασης, ενιαίες, πτέρυγες. Η άτρακτος του αποτελούνταν από μία σιδερένια σωληνωτή κατασκευή (με κάποια ξύλινα τμήματα στις πτέρυγες), καλυμμένη με πλαστικοποιημένο ύφασμα, ενώ έφερε συμβατικό, σταθερό τρίκυκλο σύστημα προσγείωσης με ουραίο τροχό. Το Μοντέλο 621 έφερε κινητήρες Armstrong Siddeley Mongoose (ισχύος 215 ίππων) ή Armstrong Siddeley Lynx IVC (ισχύος 245 ίππων). Στα αεροσκάφη παραγωγής ο κινητήρας περιβάλλονταν από ένα προστατευτικό δακτύλιο. Η παραγωγή ξεκίνησε με πρώτη παραγγελία τρία αεροσκάφη για την Ιρλανδία και 30 για την ΡΑΦ, η οποία μετονόμασε το 621 σε Avro Tutor και ο τύπος υιοθετήθηκε ως το βασικό εκπαιδευτικό αεροσκάφος της. Συνολικά παραγγέλθηκαν από την Βρετανική αεροπορία 381 Tutor και 15 Avro 646 Sea Tutor. Παράλληλα, το Μοντέλο 621 πέτυχε σημαντικές εξαγωγικές παραγγελίες. Η παραγωγή του περιελάμβανε 462 αεροσκάφη, κατασκευασμένα από την Avro, 57 που κατασκευάστηκαν κατόπιν αδείας για την πολεμική αεροπορία της Νότιας Αφρικής, 40 που κατασκευάστηκαν στην Πολωνία (με την ονομασία PWS-18), 61 που κατασκευάστηκαν κατόπιν αδείας στην Ελλάδα από το Κρατικό Εργοστάσιο Αεροσκαφών και τρία που κατασκευάστηκαν κατόπιν αδείας από τα ναυπηγεία της Δανίας. Το αεροσκάφος έγινε γρήγορα γνωστό για τον εύκολο χειρισμό του και συχνά εμφανιζόταν στις Αεροπορικές εκδηλώσεις. Περισσότερα από 200 Avro Tutor και πέντε Sea Tutor παρέμειναν σε υπηρεσία με την Βρετανική αεροπορία και την αεροπορία του Βρετανικού Ναυτικού στο ξεκίνημα του Δεύτερου Παγκόσμιου Πολέμου. Σήμερα το K3241/G-AHSA διατηρείται σε πτητική κατάσταση στην Συλλογή Σατλγουόρθ (Shuttleworth Collection). Κατασκευασμένο το 1933, το K3241 υπηρέτησε στην Ακαδημία της RAF στο Κράνγουελ (Cranwell), μέχρι που μεταφέρθηκε στην Κεντρική Αεροπορική Ακαδημία (Central Flying School), το 1936. Η Ελληνική Πολεμική Αεροπορία επέλεξε το Avro 621 Tutor ως βασικό εκπαιδευτικό αρχικής εκπαίδευσης στα πλαίσια του προγράμματος αναδιοργάνωσης της Αεροπορίας την περίοδο 1936 – 1940, επικρατώντας σε διαγωνισμό που είχε προκηρύξει το Υπουργείο Αεροπορίας το 1935 με δεύτερο υποψήφιο το de Havilland Tiger Moth. Το Tutor αγοράστηκε σε μεγάλους αριθμούς και αποτέλεσε το βασικό αεροσκάφος στο οποίο στηρίχθηκε η εκπαίδευση των πρώτων σειρών της Σχολής Αεροπορίας. Τον Δεκέμβριο του 1939 υπήρχαν 59 Avro 621 σε Ελληνική υπηρεσία ενώ, τον ίδιο μήνα, βρίσκονταν υπό κατασκευή στο ΚΕΑ 30 ακόμη αεροσκάφη, με ρυθμός παραγωγής 7 αεροσκάφη το μήνα. Αρκετά αεροσκάφη είχαν τροποποιηθεί ώστε να έχουν δυνατότητα ανάστροφης πτήσης ενώ άλλα διέθεταν όργανα νυχτερινού φωτισμού ή έσυραν ανεμούρια. Με την έναρξη του πολέμου ένας μικρός αριθμός από Avro Tutor διατέθηκε στις πολεμικές μοίρες όπου ανέλαβαν καθήκοντα αεροσκαφών συνδέσμου. Τουλάχιστον 4 Avro Tutor διέφυγαν στην Αίγυπτο. Avro 621 TutorΔιθέσιο βασικό εκπαιδευτικό αεροσκάφος Avro 621 Tutor IIΑεροσκάφος με τροποποιημένο δοκό πτέρυγας Avro 646 Sea TutorΔιθέσιο υδροπλάνο για το Βρετανικό Ναυτικό. Το Sea Tutor έφερε διπλούς πλωτήρες PWS-18Πολωνικής κατασκευής διθέσιο μέσο εκπαιδευτικό αεροσκάφος. Κατασκευάστηκαν 40 αεροσκάφη κατόπιν αδείας στην Πολωνία. Τσεχοσλοβακία . Δανία Καναδάς Ταϊβάν Ιράκ Ιρλανδία Ελλάδα Πολωνία Νότια Αφρική Ηνωμένο Βασίλειο Avro 626 Avro Prefect Avro Cadet Avro 637 PWS-18 Hawker Tomtit PWS-26 de Havilland Tiger Moth Jackson, A.J. Avro Aircraft since 1908, 2nd edition. London: Putnam Aeronautical Books, 1990. ISBN 0-85177-834-8. Thetford. O. Aircraft of the Royal Air Force 1918-57. London: Putnam, 1957. Vančata, Pavel. "Cechoslováci v zahraničním odboji". Revi (bi-monthly magazine) #65. Ostrava-Poruba: REVI Publications, 2006. ISSN 1211-0744 (Czech language). Το Avro 621 Tutor στην επίσημη ιστοσελίδα της Ελληνικής Πολεμικής Αεροπορίας (Ελληνικά) Φωτογραφίες του Avro 621 Tutor στο airliners.net (Αγγλικά)